01978A0116(01) — LV — 18.12.1981 — 001.001

Šis dokuments ir tikai informatīvs, un tam nav juridiska spēka. Eiropas Savienības iestādes neatbild par tā saturu. Attiecīgo tiesību aktu un to preambulu autentiskās versijas ir publicētas Eiropas Savienības “Oficiālajā Vēstnesī” un ir pieejamas datubāzē “Eur-Lex”. Šie oficiāli spēkā esošie dokumenti ir tieši pieejami, noklikšķinot uz šajā dokumentā iegultajām saitēm

►B Grozījums 1959. gada 6. oktobra Nolīgumam ( 1 ) vēstuļu apmaiņas veidā starp Eiropas Atomenerģijas kopienu (EAEK) un Kanādas valdību par sadarbību mierīgā kodolenerģijas izmantošanā (78/217/Euratom) (OV L 065, 8.3.1978., 16. lpp)

Grozīts ar:









▼B

Grozījums 1959. gada 6. oktobra Nolīgumam ( 2 ) vēstuļu apmaiņas veidā starp Eiropas Atomenerģijas kopienu (EAEK) un Kanādas valdību par sadarbību mierīgā kodolenerģijas izmantošanā

(78/217/Euratom)

EIROPAS KOPIENU KOMISIJA

Briselē, 1978. gada 16. janvārī

Pagaidu lietveža kungs!

Man ir gods apliecināt, ka ir saņemta Jūsu 1978. gada 16. janvāra vēstule, kuras teksts ir šāds:

“Komisāra kungs!

Komisija ir informēta, ka Kanādas valdība nolēmusi pieprasīt stingrākus drošības pasākumus attiecībā uz Kanādas materiālu, iekārtu un informācijas pārdošanu ārzemēs.

Šis lēmums paredz atjaunināt pašreizējo Kanādas valdības un Eiropas Atomenerģijas kopienas (EAEK) 1959. gada 6. oktobra Nolīgumu par sadarbību mierīgā kodolenerģijas izmantošanā (turpmāk tekstā – Kanādas un EAEK 1959. gada Nolīgums), jo īpaši attiecībā uz drošības pasākumiem.

Kanādas valdība uzskata, ka ar šo vēstuļu apmaiņu jāvienojas par pagaidu nolīgumu, līdz Kanādas un EAEK 1959. gada Nolīgums tiktu pilnīgi atjaunināts tā, lai, grozot attiecīgos Kanādas un EAEK 1959. gada Nolīguma noteikumus, būtu izpildīta prasība par jaunu Kanādas drošības pasākumu politiku.

Tādēļ es ierosinu grozīt Kanādas un EAEK 1959. gada Nolīgumu, ietverot tajā šādus drošības pasākumu noteikumus:

a) AR Kanādas un EAEK 1959. gada Nolīguma XIV panta d) punkta frāze “mehānisms un iekārta” apzīmē visus priekšmetus, kas uzskaitīti šīs vēstules A pielikumā.

b) Iekārtu, ko dalībvalsts ir uzrādījusi Komisijai kā iekārtu, kas projektēta, būvēta vai ekspluatēta, pamatojoties uz informāciju vai izmantojot informāciju, kura iegūta no Kanādas, un kas uzrādīšanas laikā ir minētās dalībvalsts jurisdikcijā, uzskata par iekārtu, uz ko attiecas Kanādas un EAEK 1959. gada Nolīgums ar grozījumiem. Iekārtu, ko Kanāda ir uzrādījusi kā iekārtu, kas projektēta, būvēta vai ekspluatēta, pamatojoties uz informāciju vai izmantojot informāciju, kura iegūta no minētās dalībvalsts, uzskata par iekārtu, uz ko attiecas Kanādas un EAEK 1959. gada Nolīgums ar grozījumiem.

c) Materiālu, uz ko attiecas Kanādas un EAEK 1959. gada Nolīguma noteikumi, neizmanto kodolieroču ražošanā, citiem militāriem kodolenerģijas izmantošanas mērķiem, vai citu kodolsprādzienierīču ražošanā. Iepriekšminēto saistību izpildi Kanādā pārbauda IAEA saskaņā ar Kanādas un IAEA Nolīgumu un Kopienā – Kopiena un IAEA saskaņā ar Eiropas Atomenerģijas kopienas dibināšanas līgumu un nolīgumiem, ko noslēgušas Kopiena, tās dalībvalstis un IAEA, vai, ja kādā brīdī šādas pārbaudes procedūras nav spēkā, Līgumslēdzējas Puses vienojas par tādas drošības pasākumu sistēmas piemērošanu, kura atbilst IAEA drošības pasākumu principiem un procedūrām.

Mr P.D. Lee

Chargé d’Affaires a.i.

Mission of Canada

to the European Communities

Rue de Loxum, 6 (fifth floor)

1000 Brussels

d) Kanādas un EAEK 1959. gada Nolīgums uz iekārtām vai materiāliem, ko pēc šā nolīguma stāšanās spēkā pārvadā starp Kanādu un Kopienu, attiecas tikai tad, ja pirms pārvešanas piegādātāja Līgumslēdzēja Puse ir par to rakstiski informējusi otru Līgumslēdzēju Pusi. Ja iekārtu pārved no Kopienas uz Kanādu, paziņojumu var nosūtīt arī dalībvalsts.

e) Materiālu, kas minēts c) punktā, bagātina vairāk par 20 % vai pārstrādā, un plutoniju vai urānu, kas bagātināts vairāk par 20 %, glabā tikai saskaņā ar nosacījumiem, par kuriem Puses rakstiski vienojušās. (Sk. C pielikumu – Pagaidu nolīgums par kodolmateriālu bagātināšanu, pārstrādi un turpmāku glabāšanu Kopienā un Kanādā.)

f) Nekādā ziņā Līgumslēdzēja Puse nedrīkst izmantot šā nolīguma noteikumus, lai gūtu komerciālas priekšrocības vai lai iejauktos otras Līgumslēdzējas Puses komercattiecībās.

g) Kopiena informē dalībvalstis par šīs vēstules B pielikumā noteiktajiem fiziskās aizsardzības līmeņiem, kas jāpiemēro vismaz attiecībā uz iepriekš c) punktā minēto materiālu. Kanāda piemēros šos fiziskās aizsardzības līmeņus vismaz attiecībā uz c) punktā minēto materiālu.

h) Visas domstarpības, kas rodas, interpretējot vai piemērojot šo nolīgumu, un ko nevar izšķirt sarunu ceļā vai attiecīgajām Līgumslēdzējām Pusēm vienojoties citādi, pēc vienas vai otras Līgumslēdzējas Puses pieprasījuma iesniedz šķīrējtiesas tribunālam, kurā ir trīs šķīrējtiesneši. Katra Līgumslēdzēja Puse izrauga vienu šķīrējtiesnesi, un šādi izraudzītie šķīrējtiesneši ievēl trešo, kas ir priekšsēdētājs. Ja trīsdesmit dienu laikā pēc pieprasījuma par lietas izskatīšanu šķīrējtiesā viena vai otra Līgumslēdzēja Puse nav izraudzījusies šķīrējtiesnesi, ikviena Līgumslēdzēja Puse, kam radušās domstarpības ar otru Pusi, var lūgt ESAO ģenerālsekretāru iecelt šķīrējtiesnesi. Tādu pašu procedūru piemēro, ja trīsdesmit dienu laikā pēc otrā šķīrējtiesneša iecelšanas vai norīkošanas nav ievēlēts trešais šķīrējtiesnesis. Šķīrējtiesas tribunāla locekļu vairākums nodrošina kvorumu, un visus lēmumus pieņem ar visu šķīrējtiesas tribunāla locekļu balsu vairākumu. Šķīrējtiesas procesu nosaka tribunāls. Tribunāla lēmumi, tostarp visi nolēmumi par sastāvu, procesu, piekritību un šķīrējtiesas izmaksu sadalījumu starp Līgumslēdzējām Pusēm, ir saistoši abām Līgumslēdzējām Pusēm, un tās šos nolēmumus izpilda saskaņā ar attiecīgajām konstitucionālajām procedūrām. Šķīrējtiesnešu atalgojumu nosaka tāpat, kā Starptautiskās Tiesas ad hoc tiesnešiem.

i) Šīs vēstules a) līdz h) punkta (ieskaitot), kā arī Kanādas un EAEK 1959. gada Nolīguma III, IX un XIV panta noteikumi (saskaņā ar šajā vēstulē izteiktajiem minēto pantu grozījumu priekšlikumiem) jebkuros apstākļos paliek spēkā tik ilgi, kamēr vēl kāda iekārta vai materiāls, kas minēti šajā vēstulē vai Kanādas un EAEK1959. gada Nolīgumā, saglabājas vai kamēr nav citas vienošanās.

Ja iepriekšminētais ir pieņemams Eiropas Atomenerģijas kopienai, man ir gods ierosināt, lai šī vēstule, kas ir autentiska gan angļu, gan franču valodā, kopā ar Jūsu Ekselences atbildi par šo jautājumu būtu Kanādas un EAEK 1959. gada Nolīguma grozījums, kurš stājas spēkā Jūsu Ekselences atbildes dienā un paliktu spēkā, kamēr vēl kāda iekārta, materiāls vai ierīces, kas minētas šajā vēstulē vai Kanādas un EAEK 1959. gada Nolīgumā, saglabājas vai kamēr nav citas vienošanās.

Komisāra kungs, lūdzu, pieņemiet manus visdziļākās cieņas apliecinājumus.









A PIELIKUMS

1. Kodolreaktori, kas spēj darboties, saglabājot kontrolējamu pašuzturošu kodola dalīšanās ķēdes reakciju, izņemot nulles jaudas reaktorus, kurus definē kā reaktorus, kam projektētais maksimālais plutonija ražošanas apjoms nepārsniedz 100 gramus gadā.

Kodolreaktors galvenokārt ietver elementus, kas atrodas reaktorā vai ir tieši saistīti ar reaktora korpusu, iekārtu, kas kontrolē enerģijas iegūšanas ātrumu aktīvajā zonā, un sastāvdaļām, kuras parasti satur vai kontrolē primāro siltumnesēju vai tieši saskaras ar to.

Nav paredzēts izslēgt reaktorus, ko pamatoti varētu pārveidot, lai tie ražotu ievērojami vairāk par 100 gramiem plutonija gadā. Reaktori, kas projektēti pašuzturošai darbībai ar ievērojamu enerģijas iegūšanas ātrumu neatkarīgi no to plutonija ražošanas jaudas, netiek uzskatīti par “nulles jaudas reaktoriem”.

2. Reaktora kopusi: metāla tvertnes kā pilni komplekti vai kā tiem paredzētas svarīgas rūpnieciski izgatavotas sastāvdaļas, kas īpaši konstruētas vai pielāgotas, lai ietvertu kodolreaktora aktīvo zonu, kura definēta iepriekš 1. punktā un spēj izturēt ekspluatācijas spiedienu, ko rada primārais siltumnesējs.

Reaktora korpusa virsējā plāksne ir korpusa rūpnieciski izgatavota galvenā sastāvdaļa.

3. Reaktora iekšējie komponenti: (piemēram, atbalsta kolonnas un aktīvās zonas plāksnes un citi tvertnes iekšējie komponenti, stieņu piedziņas vadules, siltumvairogi, atstarotāji, serdeņa sietplates, difuzora plates utt.).

4. Kodolreaktora degvielas iekraušanas un izkraušanas mašīna: manipulācijas iekārta, kas konstruēta vai pielāgota degvielas ievietošanai kodolreaktoros vai izņemšanai no šādiem reaktoriem, kā definēts iepriekš 1. punktā, un ko var nepārtraukti ekspluatēt vai izmantot kā tehniski sarežģītu pozicionēšanas vai regulēšanas aprīkojumu, kas nodrošina to, ka, izslēdzot reaktoru, var izdarīt sarežģītas uzpildes operācijas, piemēram, tādas, kurās parasti nevar tieši redzēt degvielu vai piekļūt tai.

5. Reaktora kontroles stieņi: stieņi, kas īpaši konstruēti vai pielāgoti, lai kontrolētu reakcijas ātrumu iepriekš 1. punktā definētajā kodolreaktorā.

Papildus neitronus absorbējošajai daļai šis elements ietver elementa balstu konstrukcijas vai balstiekārtas, ja tās piegādā atsevišķi.

6. Reaktora spiediena caurules: caurules, kas īpaši konstruētas vai pielāgotas iepriekš 1. punktā definētā reaktora degvielas elementiem un primārajam siltumnesējam ar ekspluatācijas spiedienu, kas pārsniedz 50 atmosfēras.

7. Cirkonija caurules: cirkonijs un tā sakausējumi, kuros hafnija un cirkonija svara attiecība ir mazāka par 1:500, daudzumos, kas pārsniedz 500 kg gadā, tādu cauruļu vai cauruļu komplektu veidā, kas īpaši konstruēti un pielāgoti izmantošanai iepriekš 1. punktā definētajā reaktorā.

8. Apstarotās degvielas elementu pārstrādes iekārtas un ierīces, kas īpaši konstruētas vai pielāgotas šim mērķim.

Iekārta apstarotas degvielas elementu pārstrādei ietver iekārtas un komponentus, kas kodoldalīšanās produktu apstrādes plūsmās parasti tieši saskaras ar apstaroto kodoldegvielu un galveno kodolmateriālu un tieši vada tos. Tiek uzskatīts, ka pašreizējā tehnoloģijas attīstības posmā tikai divi iekārtu elementi atbilst formulējumam “un ierīces, kas ir īpaši konstruētas vai pielāgotas šim mērķim”. Šie elementi ir:

a) apstarotās kodoldegvielas elementu kapājamās mašīnas: tālvadāmas ierīces, kas īpaši konstruētas vai pielāgotas izmantošanai pārstrādes iekārtā, kura definēta iepriekš un paredzēta apstarotās kodoldegvielas kasešu vai stieņu sadalīšanai, kapāšanai vai griešanai; un

b) sevišķi drošas tvertnes (piemēram., neliela diametra apaļas vai taisnstūrveida tvertnes), kas īpaši konstruētas vai pielāgotas izmantošanai iepriekš precizētajā pārstrādes iekārtā, paredzētas apstarotās kodoldegvielas izšķīdināšanai un kas spēj izturēt karstu, stipri korozīvu šķidrumu iedarbību, un ko var piepildīt un veikt to tehnisko apkopi un uzturēšanu ar tālvadību.

9. Kodoldegvielas elementu ražošanas iekārtas:

kodoldegvielas elementu ražošanas iekārtā ietilpst ierīces, kas:

a) parasti tieši saskaras ar saražoto kodolmateriālu plūsmu vai tieši apstrādā vai vada to; vai

b) iekapsulē kodolmateriālus apvalkā.

Viss priekšmetu komplekts iepriekšminētajām operācijām, kā arī atsevišķi priekšmeti, kas paredzēti jebkurai iepriekšminētajai operācijai un citām kodoldegvielas ražošanas darbībām, tādām kā apvalka vai iekapsulējuma viengabalainības pārbaude un iekapsulētās kodoldegvielas gala apstrāde.

10. Ierīces, kas nav analītiskie instrumenti un kas īpaši konstruētas vai pielāgotas urāna izotopu atdalīšanai:

Ierīces, kas nav analītiskie instrumenti un kas nav īpaši konstruētas vai pielāgotas urāna izotopu atdalīšanai, ir arī visi atdalīšanas procesam konstruētu vai pielāgotu ierīču galvenie elementi. Tostarp:

— gāzu difūzijas barjera,

— gāzu difūzijas apvalks,

— gāzu centrifūgas komplekti, kas ir korozijizturīgi pret UF 6 iedarbību,

— lieli, pret UF 6 iedarbību korozijizturīgi aksiālās plūsmas vai centrbēdzes kompresori,

— īpaši kompresoru blīvslēgi šiem kompresoriem.

11. Iekārtas smagā ūdens ražošanai:

iekārta smagā ūdens ražošanai sastāv no iekārtas un ierīcēm, kas īpaši konstruētas, lai bagātinātu deitēriju vai tā savienojumus, kā arī no jebkuras ievērojamas to elementu daļas, kas ir svarīgi iekārtas darbībai.









B PIELIKUMS

FIZISKĀS AIZSARDZĪBAS LĪMEŅI

Fiziskās aizsardzības līmeņi, kas attiecīgām valsts iestādēm jānodrošina turpmāk iekļautajā tabulā norādīto materiālu izmantošanā, glabāšanā un pārvadāšanā, nodrošina vismaz šādu aizsardzību:

III kategorija

Izmantošana un glabāšana zonā, kurai piekļūšana ir ierobežota.

Pārvadājumi, kas saistīti ar īpašiem piesardzības pasākumiem, tostarp iepriekšēju sūtītāja, saņēmēja un pārvadātāja vienošanos un valstu iepriekšēju vienošanos, kurā attiecībā uz starptautiskajiem pārvadājumiem noteikts laiks, vieta un atbildības nodošanas procedūras saistībā ar pārvadājumiem.

II kategorija

Izmantošana un glabāšana aizsargātā zonā, kurā iekļūšana ir ierobežota, t.i., zonā, ko pastāvīgi uzrauga sargi vai elektroniskas ierīces un kam apkārt ir fiziska barjera ar ierobežotu skaitu atbilstīgi uzraudzītu ieeju, vai jebkurā zonā, kuras fiziskās aizsardzības līmenis ir līdzvērtīgs.

Pārvadājumi, kas saistīti ar piesardzības pasākumiem, tostarp iepriekšēju sūtītāja, saņēmēja un pārvadātāja vienošanos un valstu iepriekšēju vienošanos, kurā attiecībā uz starptautiskajiem pārvadājumiem noteikts laiks, vieta un atbildības nodošanas procedūras saistībā ar pārvadājumiem.

I kategorija

Šīs kategorijas materiālus ar ļoti drošām sistēmām aizsargā pret šādu neatļautu izmantošanu:

Izmantošana un glabāšana ļoti aizsargātā zonā, t. i., zonā, ko aizsargā, kā noteikts iepriekš II kategorijai un kur turklāt atļauts iekļūt tikai personām, kuras atzītas par uzticamām, turklāt tādu sargu uzraudzībā, kuri var tūlīt sazināties ar attiecīgiem ātrās reaģēšanas spēkiem. Pasākumiem, ko veic saistībā ar iepriekšminēto, par mērķi jāizvirza jebkura uzbrukuma, neatļautas iekļūšanas vai neatļautas materiālu izvešanas atklāšana un novēršana.

Pārvadājumi, kas saistīti ar īpašajiem iepriekš noteiktajiem piesardzības pasākumiem II un III kategorijas materiālu pārvadājumiem, turklāt pastāvīgā eskorta uzraudzībā un apstākļos, kuros var tūlīt sazināties ar attiecīgiem ātrās reaģēšanas spēkiem.

Kodolmateriālu iedalījums kategorijās







Materiāls Veids Kategorija I II III 1. Plutonijsa () Neapstarotsb () 2 kg vai vairāk Mazāk nekā 2 kg, bet vairāk nekā 500 g 500 g vai mazāk () 2. Urāns–235 Neapstarots () — urāns, kas bagātināts līdz 20 % U–235 un vairāk 5 kg vai vairāk Mazāk nekā 5 kg, bet vairāk nekā 1 kg 1 kg vai mazāk — urāns, kas bagātināts līdz 10 % U–235, bet mazāk nekā 20 % — 10 kg vai vairāk Mazāk nekā 10 kg () — urāns, kas bagātināts vairāk nekā dabīgais urāns, bet mazāk nekā 10 % U–235 () — 10 kg vai vairāk 3. Urāns–233 Neapstarots () 2 kg vai vairāk Mazāk nekā 2 kg, bet vairāk nekā 500 g 500 g vai mazāk 4. Apstarota degviela Noplicināts urāns vai dabīgais urāns, torijs vai minimāli bagātināta degviela (saturā mazāk nekā 10 % skaldmateriāla) () () ( 1 ) Noteikts IAEA statūtos. ( 2 ) Materiāls, kas nav apstarots reaktorā, vai materiāls, kurš apstarots reaktorā, bet kura radiācijas pakāpe viena metra attālumā bez aizsargekrāna ir 100 radu stundā vai mazāka. ( 3 ) Neattiecas uz daudzumu, kura radioaktivitātei nav būtiskas nozīmes. ( 4 ) Dabīgais urāns, noplicināts urāns un torijs un mazāk par 10 % bagātināta urāna daudzumi, kas neatbilst III kategorijai, jāaizsargā saskaņā ar piesardzīgas pārvaldības praksi. ( 5 ) Kaut gan šis aizsardzības līmenis ir ieteicams, valstīm ir tiesības noteikt citu fiziskās aizsardzības līmeni pēc īpašo apstākļu izvērtēšanas. ( 6 ) Citu degvielu, kas pirms apstarošanas sākotnējā skaldmateriāla satura dēļ klasificēta kā I vai II kategorijas degviela, var klasificēt vienu kategoriju zemāk, ja degvielas radiācijas līmenis metra attālumā bez aizsargekrāna pārsniedz 100 radu stundā.









C PIELIKUMS

PAGAIDU REŽĪMS KODOLMATERIĀLA BAGĀTINĀŠANAI, PĀRSTRĀDEI UN TURPMĀKAI GLABĀŠANAI KOPIENĀ UN KANĀDĀ

▼M1

Vēstule no Kanādas valdības

Briselē, 1981. gada 18. decembrī

Godātais kungs!

1. Man ir tas gods atsaukties uz 1978. gada 16. janvāra vēstuļu apmaiņu starp Kanādas valdību un Eiropas Atomenerģijas kopienu (EAEK) (še turpmāk“ vēstuļu apmaiņa”), ar ko groza 1959. gada 6. oktobra Nolīgumu starp Kanādas valdību un Eiropas Atomenerģijas kopienu par sadarbību kodolenerģijas mierīgā izmantošanā (še turpmāk“ Nolīgums”), it īpaši attiecībā uz drošības kontroli (kam seko papildu vēstuļu apmaiņa). Es īpaši atsaucos uz vēstuļu apmaiņas e) punktu, kurā noteikts, ka:

“Materiālu, kas minēts c) punktā, bagātina vairāk par 20 % vai pārstrādā, un plutoniju vai urānu, kas bagātināts vairāk par 20 %, uzglabā tikai saskaņā ar nosacījumiem, par kuriem Puses rakstiski vienojušās (skat. C pielikumu: Pagaidu režīms par kodolmateriālu bagātināšanu, pārstrādi un turpmāku uzglabāšanu Kopienā un Kanādā).”

C pielikuma 5. punkts nosaka, ka pēc 1979. gada 31. decembra vai pēc INFCE pētījuma pabeigšanas, atkarībā no tā, kurš datums ir agrāks, Puses sāks sarunas tiklīdz iespējams, lai aizstātu šo režīmu ar citu režīmu, kurā ņemtu vērā, cita starpā, jebkurus INFCE pētījumu rezultātus attiecībā uz minētajām darbībām.

Wilhelm Haferkampf

priekšsēdētāja vietnieks

Eiropas Kopienu Komisija

200 rue de la Loi

B– 1049 Bruselj

2. Minētās sarunas tagad ir pabeigtas un man ir tas gods ierosināt zemāk izklāstītās pamatnostādnes, lai noteiktu kodolmateriālu pārstrādi un plutonija uzglabāšanu un lietošanu:

a) Pusei bija jāuzņemas efektīvas saistības ieroču neizplatīšanā un jāturpina tās uzturēt, paredzot pārstrādi un plutonija uzglabāšanu un lietošanu;

b) visus kodolmateriālus, attiecībā uz kuriem paredzēts uzņemties saistības par mierīgu izmantošanu ražotnēs, kas iesaistītas pārstrādē un uzglabāšanā un plutonija lietošanā, jānodod Starptautiskās atomenerģijas aģentūras drošības kontrolē;

c) visiem kodolmateriāliem, attiecībā uz kuriem paredzēts uzņemties saistības par mierīgu izmantošanu ražotnēs, kas iesaistītas pārstrādē un turpmākā uzglabāšanā, un lietošanas darbībās, tai skaitā saistītam transportam, jānodrošina pienācīgas fiziskas aizsardzības pasākumi;

d) starp Pusēm jābūt abpusēji apmierinošām paziņojumu un materiālu ziņošanas procedūrām;

e) Pusei, kas paredz darbības, kas saistītas ar pārstrādi un plutonija uzglabāšanu un izmantošanu jānodrošina pašreizējās un plānotās kodolenerģijas programmas apraksts, tai skaitā jo īpaši, detalizēts politikas apraksts, juridiskie un regulatīvie elementi;

f) Pusēm jāvienojas par periodiskām un savlaicīgām apspriedēm, kurās, cita starpā, e) punktā minētās pamatnostādnes jāpapildina ar jaunāko informāciju un kodolenerģijas programmas nozīmīgas pārmaiņas jāizskata pēc iespējas pilnīgi;

g) pārstrāde un plutonija uzglabāšana ir pieļaujama tikai tad, ja attiecīgās Puses sniegtā informācija par kodolenerģijas programmu ir saņemta, ja pasākumi, vienošanās un cita pamatnostādnēs minētā informācija ir pieejama vai saņemta un ja puses ir vienojušās, ka pārstrāde un plutonija uzglabāšana ir minētās kodolenerģijas programmas vienota daļa; ja ir ieteikts veikt plutonija pārstrādi vai uzglabāšanu un šie nosacījumi netiek izpildīti, operācija var notikt tikai tad, ja Puses par to vienojas apspriežoties, ko dara nekavējoties, lai apsvērtu jelkādu šādu piedāvājumu;

h) paredzētā pārstrāde un plutonija uzglabāšana notiek tikai tik ilgi, kamēr tiek ievērota attiecīgās Puses neizplatīšanas apņemšanās un tik ilgi, kamēr tiek ievērotas f) punkta pamatnostādnē minētās saistības periodiski un savlaicīgi apspriesties.

3. Es atzīmēju, ka Kanāda un Kopiena ir vienojušās, ka iepriekš minēto pamatnostādņu mērķis ir sasniegts.

Es īpaši atzīmēju, ka Kanāda un Kopiena un tās dalībvalstis atbilstoši to kompetencēm ir uzņēmušās efektīvas saistības kodolieroču neizplatīšanas jomā un ir iesniegušas visus attiecīgos materiālus Starptautiskās atomenerģijas aģentūras drošības kontrolei un vēstuļu apmaiņas c) un g) punktos ir apņēmušās veikt attiecīgus fiziskas aizsardzības pasākumus, pievienojot dalībvalstu ārlietu ministru vēstuli Kanādas vēstniekiem par fizisku aizsardzību. Es arī atzīmēju, ka Kopiena ir nosūtījusi Kanādai Kopienas un tās dalībvalstu pašreizējo un plānoto kodolenerģijas programmu aprakstu, kā arī ir noteiktas paziņojumu un materiālu iesniegšanas procedūras.

4. Nobeigumā es atzīmēju, ka šajā režīmā cita starpā tiek ņemti vērā INFCE pētījumi saistībā ar minētajām operācijām, kā paredzēts vēstuļu apmaiņas C pielikuma 5. punktā. Es atzīmēju, ka Puses jo īpaši apzinās, ka plutonija atdalīšanai, uzglabāšanai, transportēšanai un lietošanai nepieciešami īpaši pasākumi, lai novērstu kodolieroču izplatīšanas risku; apņemas turpināt atbalstīt starptautisko drošības kontroles attīstību un citus pret izplatīšanu vērstus pasākumus attiecībā uz pārstrādi un plutoniju, tai skaitā efektīvu un vispārēji pieņemtu starptautisku plutonija uzglabāšanas plānu; atzīst pārstrādes lomu saistībā ar pieejamo resursu maksimālu izmantošanu un izmantotās degvielas sastāvā esošo materiālu apsaimniekošanu vai citu mierīgu izmantošanu, kas nav saistīta ar spridzināšanu, tai skaitā pētījumos, jo īpaši nozīmīgu kodolenerģijas programmu kontekstā; un vēlas paredzamu un praktisku vēstuļu apmaiņas e) punkta ieviešanu, ņemot vērā gan Pušu apņemšanos nodrošināt neizplatīšanas mērķa sasniegšanu un Pušu kodolenerģijas programmu ilgtermiņa vajadzības.

5. Man ir tas gods informēt Komisiju, ka atbilstoši augstāk minētajam, saskaņā ar vēstuļu apmaiņas e) punktu, Kanādas valdība piekrīt, ka Nolīgumā noteikto materiālu var pārstrādāt un plutoniju var uzglabāt, kā noteikts pašreizējās un būs noteikts plānotajās kodolenerģijas programmās, kā to ir aprakstījušas un laiku pa laikam papildinājušas Kopiena un tās dalībvalstis.

6. Man ir tas gods informēt Komisiju, ka Kanādas valdības piekrišana, kas dota 5. punktā, paliks spēkā tik ilgi, kamēr tiks ievēroti šādi nosacījumi:

i) Kopiena uzturēs savu apņemšanos kodolieroču neizplatīšanas jomā attiecībā uz a) punkta pamatnostādni, kas ir noteikta vēstuļu apmaiņas c) punktā;

ii) Kopiena turpinās apspriesties ar Kanādas valdību, kā paredzēts Nolīgumā, ar nolūku atjaunināt minētās kodolenerģijas programmas un informēt Kanādas valdību par jebkurām nozīmīgām izmaiņām.

7. Vēstuļu apmaiņas e) punkts nosaka, ka materiālu, kas noteikts Nolīgumā, bagātina vairāk par 20 % un urānu, kas bagātināts vairāk par 20 %, uzglabā tikai saskaņā ar nosacījumiem, par kuriem Puses rakstiski vienojušās. Man ir tas gods piedāvāt, ka Puses vienojas apspriesties 40 dienas pēc otras Puses lūguma saņemšanas, lai apsvērtu piedāvājumus nosacījumiem, par kuriem rakstiski jāvienojas, un saskaņā ar kuriem Nolīgumā noteikto materiālu var bagātināt vairāk par 20 % vai urānu, kas bagātināts vairāk par 20 %, var uzglabāt.

8. Man ir tas gods apstiprināt, ka dokumenti, kas satur pašreizējo un plānoto Kopienas un tās dalībvalstu kodolenerģijas programmu aprakstus paliek konfidenciāli starp Līgumslēdzējām pusēm.

9. Ja iepriekšminētais ir pieņemams Eiropas Atomenerģijas kopienai, man ir tas gods piedāvāt, ka šī vēstule, kas ir autentiska angļu un franču valodās kopā ar Jūsu Ekselences atbildi par šo jautājumu, veido Nolīgumu, kas pieprasīts vēstuļu apmaiņas e) punktā un aizstāj minētās vēstuļu apmaiņas C pielikumu un 1980. gada 23. decembra vēstuļu apmaiņu. Šis nolīgums stāsies spēkā dienā, kad Jūs uz šo vēstuli atbildēsiet.

Godātais kungs, lūdzu, pieņemiet manus visdziļākās cieņas apliecinājumus!

Kopienas vēstule

Briselē, 1981. gada 18. decembrī

Jūsu ekselence!

Man ir tas gods apstiprināt, ka saņemta Jūsu vēstule ar šodienas datumu, kuras teksts ir šāds:

“1. Man ir tas gods atsaukties uz 1978. gada 16. janvāra vēstuļu apmaiņu starp Kanādas valdību un Eiropas Atomenerģijas kopienu (EAEK) (še turpmāk“vēstuļu apmaiņa”), ar ko groza 1959. gada 6. oktobra Nolīgumu starp Kanādas valdību un Eiropas Atomenerģijas kopienu par sadarbību kodolenerģijas mierīgā izmantošanā (še turpmāk“Nolīgums”), it īpaši attiecībā uz drošības kontroli (kam seko papildu vēstuļu apmaiņa). Es īpaši atsaucos uz vēstuļu apmaiņas e) punktu, kas nosaka, ka:

“Materiālu, kas minēts c) punktā, bagātina vairāk par 20 % vai pārstrādā, un plutoniju vai urānu, kas bagātināts vairāk par 20 %, uzglabā tikai saskaņā ar nosacījumiem, par kuriem Puses rakstiski vienojušās (skat. C pielikumu: Pagaidu režīms par kodolmateriālu bagātināšanu, pārstrādi un turpmāku uzglabāšanu Kopienā un Kanādā).”

C pielikuma 5. punkts nosaka, ka pēc 1979. gada 31. decembra vai pēc INFCE pētījuma pabeigšanas, atkarībā no tā, kurš datums ir agrāks, Puses sāks sarunas tiklīdz iespējams, lai aizstātu šo režīmu ar citu režīmu, kurā ņemtu vērā, cita starpā, jebkurus INFCE pētījumu rezultātus attiecībā uz minētajām darbībām.

2. Minētās sarunas tagad ir pabeigtas un man ir tas gods ierosināt zemāk izklāstītās pamatnostādnes, lai noteiktu kodolmateriālu pārstrādi un plutonija uzglabāšanu un lietošanu:

a) Pusei bija jāuzņemas efektīvas saistības ieroču neizplatīšanā un jāturpina tās uzturēt, paredzot pārstrādi un plutonija uzglabāšanu un lietošanu;

b) visus kodolmateriālus, attiecībā uz kuriem paredzēts uzņemties saistības par mierīgu izmantošanu ražotnēs, kas iesaistītas pārstrādē un uzglabāšanā un plutonija lietošanā, jānodod Starptautiskās atomenerģijas aģentūras drošības kontrolē;

c) visiem kodolmateriāliem, attiecībā uz kuriem paredzēts uzņemties saistības par mierīgu izmantošanu ražotnēs, kas iesaistītas pārstrādē un turpmākā uzglabāšanā un lietošanas darbībās, tai skaitā saistīto transportu, jānodrošina pienācīgas fiziskas aizsardzības pasākumi;

d) starp Pusēm jābūt abpusēji apmierinošām paziņojumu un materiālu ziņošanas procedūrām;

Richard Tait

ārkārtējais un pilnvarotais vēstnieks,

Kanādas pārstāvniecības Eiropas Kopienās vadītājs

e) Pusei, kas paredz darbības, kas saistītas ar pārstrādi un plutonija uzglabāšanu un izmantošanu jānodrošina pašreizējās un plānotās kodolenerģijas programmas apraksts, tai skaitā jo īpaši, detalizēts politikas apraksts, juridiskie un regulatīvie elementi;

f) Pusēm jāvienojas par periodiskām un savlaicīgām apspriedēm, kurās, cita starpā, e) punktā minētās pamatnostādnes jāpapildina ar jaunāko informāciju un kodolenerģijas programmas nozīmīgas pārmaiņas jāizskata pēc iespējas pilnīgi;

g) pārstrāde un plutonija uzglabāšana ir pieļaujama tikai tad, ja attiecīgās Puses sniegtā informācija par kodolenerģijas programmu ir saņemta, ja pasākumi, vienošanās un cita pamatnostādnēs minētā informācija ir pieejama vai saņemta, un ja puses ir vienojušās, ka pārstrāde un plutonija uzglabāšana ir minētās kodolenerģijas programmas vienota daļa; ja ir ieteikts veikt plutonija pārstrādi vai uzglabāšanu un šie nosacījumi netiek izpildīti, operācija var notikt tikai tad, ja puses par to vienojas apspriežoties, ko dara nekavējoties, lai apsvērtu jelkādu šādu piedāvājumu;

h) paredzētā pārstrāde un plutonija uzglabāšana notiek tikai tik ilgi, kamēr tiek ievērota attiecīgās Puses neizplatīšanas apņemšanās un tik ilgi, kamēr tiek ievērotas f) punkta pamatnostādnē minētās saistības periodiski un savlaicīgi apspriesties.

3. Es atzīmēju, ka Kanāda un Kopiena ir vienojušās, ka iepriekš minēto pamatnostādņu mērķis ir sasniegts.

Es īpaši atzīmēju, ka Kanāda un Kopiena un tās dalībvalstis atbilstoši to kompetencēm ir uzņēmušās efektīvas saistības kodolieroču neizplatīšanas jomā un ir iesniegušas visus attiecīgos materiālus Starptautiskās atomenerģijas aģentūras drošības kontrolei un vēstuļu apmaiņas c) un g) punktos ir apņēmušās veikt attiecīgus fiziskas aizsardzības pasākumus, pievienojot dalībvalstu ārlietu ministru vēstuli Kanādas vēstniekiem par fizisku aizsardzību. Es arī atzīmēju, ka Kopiena ir nosūtījusi Kanādai Kopienas un tās dalībvalstu pašreizējo un plānoto kodolenerģijas programmu aprakstu, kā arī ir noteiktas paziņojumu un materiālu iesniegšanas procedūras.

4. Nobeigumā es atzīmēju, ka šajā režīmā cita starpā tiek ņemti vērā INFCE pētījumi saistībā ar minētajām operācijām, kā paredzēts vēstuļu apmaiņas C pielikuma 5. punktā. Es atzīmēju, ka Puses jo īpaši apzinās, ka plutonija atdalīšanai, uzglabāšanai, transportēšanai un lietošanai nepieciešami īpaši pasākumi, lai novērstu kodolieroču izplatīšanas risku; apņemas turpināt atbalstīt starptautisko drošības kontroles attīstību un citus pret izplatīšanu vērstus pasākumus attiecībā uz pārstrādi un plutoniju, tai skaitā efektīvu un vispārēji pieņemtu starptautisku plutonija uzglabāšanas plānu; atzīst pārstrādes lomu saistībā ar pieejamo resursu maksimālu izmantošanu un izmantotās degvielas sastāvā esošo materiālu apsaimniekošanu vai citu mierīgu izmantošanu, kas nav saistīta ar spridzināšanu, tai skaitā pētījumos, jo īpaši nozīmīgu kodolenerģijas programmu kontekstā; un vēlas paredzamu un praktisku vēstuļu apmaiņas e) punkta ieviešanu, ņemot vērā gan Pušu apņemšanos nodrošināt neizplatīšanas mērķa sasniegšanu un Pušu kodolenerģijas programmu ilgtermiņa vajadzības.

5. Man ir tas gods informēt Komisiju, ka atbilstoši augstāk minētajam, saskaņā ar vēstuļu apmaiņas e) punktu, Kanādas valdība piekrīt, ka Nolīgumā noteikto materiālu var atkārtoti apstrādāt un plutoniju var uzglabāt, kā noteikts pašreizējās un būs noteikts plānotajās kodolenerģijas programmās, kā to ir aprakstījušas un laiku pa laikam papildinājušas Kopiena un tās dalībvalstis.

6. Man ir tas gods informēt Komisiju, ka Kanādas valdības piekrišana, kas dota 5. punktā, paliks spēkā tik ilgi, kamēr tiks ievēroti šādi nosacījumi:

i) Kopiena uzturēs savu apņemšanos kodolieroču neizplatīšanas jomā attiecībā uz a) punkta pamatnostādni, kas ir noteikta vēstuļu apmaiņas c) punktā;

ii) Kopiena turpinās apspriesties ar Kanādas valdību, kā paredzēts Nolīgumā, ar nolūku atjaunināt minētās kodolenerģijas programmas un informēt Kanādas valdību par jebkurām nozīmīgām izmaiņām.

7. Vēstuļu apmaiņas e) punkts nosaka, ka materiālu, kas noteikts Nolīgumā, bagātina vairāk par 20 % un urānu, kas bagātināts vairāk par 20 %, uzglabā tikai saskaņā ar nosacījumiem, par kuriem Puses rakstiski vienojušās. Man ir tas gods piedāvāt, ka Puses vienojas apspriesties 40 dienas pēc otras Puses lūguma saņemšanas, lai apsvērtu piedāvājumus nosacījumiem, par kuriem rakstiski jāvienojas, un saskaņā ar kuriem Nolīgumā noteikto materiālu var bagātināt vairāk par 20 % vai urānu, kas bagātināts vairāk par 20 %, var uzglabāt.

8. Man ir tas gods apstiprināt, ka dokumenti, kas satur pašreizējo un plānoto Kopienas un tās dalībvalstu kodolenerģijas programmu aprakstus paliek konfidenciāli starp Līgumslēdzējām pusēm.

9. Ja iepriekšminētais ir pieņemams Eiropas Atomenerģijas kopienai, man ir tas gods piedāvāt, ka šī vēstule, kas ir autentiska angļu un franču valodās kopā ar Jūsu Ekselences atbildi par šo jautājumu, veido Nolīgumu, kas pieprasīts vēstuļu apmaiņas e) punktā un aizstāj minētās vēstuļu apmaiņas C pielikumu un 1980. gada 23. decembra vēstuļu apmaiņu. Šis nolīgums stāsies spēkā dienā, kad Jūs uz šo vēstuli atbildēsiet.”

Man ir tas gods informēt Jūsu Ekselenci, ka Eiropas Atomenerģijas kopiena ņem vērā pamatnostādnes, ko noteikusi Kanādas valdība Jūsu Ekselences vēstulē un piekrīt, ka šīs pamatnostādnes ir jāattiecina uz Nolīgumā noteiktā materiāla pārstrādi un tādā veidā iegūtā plutonija uzglabāšanu un piekrīt, ka Jūsu Ekselences vēstule un šī atbilde veido vēstuļu apmaiņas e) punktā minēto Nolīgumu un aizstāj minētās vēstuļu apmaiņas C pielikumu un 1980. gada 23. decembra vēstuļu apmaiņu.

Godātais kungs, lūdzu, pieņemiet manus visdziļākās cieņas apliecinājumus!

▼B

”









I PIELIKUMS

DEKLARĀCIJA PAR TEHNOLOĢIJAS NODOŠANU

“Dalībvalstis un Kopiena ir gatavas apliecināt Kanādas valdībai, ka tās atzīst par likumīgu paaugstināta riska tehnoloģiju (Londonas Pamatnostādņu nozīmē) nodošanu ar minētajās pamatnostādnēs iekļautajiem nosacījumiem. Tās atzīmē to, ka Kanāda arī ir paredzējusi ar zināmiem nosacījumiem jebkurai dalībvalstij nodot Kanādas deitērija un urāna reaktora tehnoloģiju (tehnoloģiju reaktoriem ar smagā ūdens moderatoru spiediena caurulēs un kodoldegvielas elementu ražošanas tehnoloģiju, D2O tehnoloģiju) un citu tehnoloģiju, kas raksturīga tā kodoldegvielas ciklam.

Tās uzskata, ka dalībvalstīm, kas vēlas importēt šādu tehnoloģiju, ar Kanādu jāslēdz vai būs jāslēdz tādi nolīgumi, kuros ietvertas Kanādas valdības prasītās saistības attiecībā šādu nodošanu.

Taču šīm valstīm jābūt tiesīgām nodot šo tehnoloģiju citai dalībvalstij ar nosacījumu, ka otrā saņēmēja dalībvalsts apliecinājusi Kanādas valdībai, ka tā uzņemas tādas pašas saistības, kādas uzņēmusies pirmā dalībvalsts.

Tādējādi Kopiena un dalībvalstis apliecina, ka šādu nolīgumu noslēgšanai starp Kanādu un dalībvalstīm nav šķēršļu, ja šie nolīgumi pilnībā atbilst Eiropas Atomenerģijas kopienas dibināšanas līgumam.”









II PIELIKUMS

TEHNISKA PIEZĪME

1. Proporcionalitātes princips

Ja Kanādas materiālus ražo, apstrādā vai izmanto kopā ar citas izcelsmes materiālu, saražotos materiālus, kā arī šīs darbības laikā radušos zudumus uzskata par materiāliem, uz ko attiecas Kanādas un EAEK nolīgums, ja tie ir proporcionāli to maisījumā sākotnēji iekļauto materiālu procentam, uz kuriem attiecas minētais nolīgums. Vārdi “ražo, apstrādā vai izmanto” attiecas uz pārveidošanu, izgatavošanu, bagātināšanu, atkārtotu pārstrādi un apstarošanu.

2. Interpretācija attiecībā uz divkāršu marķēšanu

Daudzos gadījumos tās Līgumslēdzējas Puses izcelsmes materiālu, kas ir Kanādas valdības un Eiropas Atomenerģijas kopienas (EAEK) 1959. gada Nolīguma par sadarbību mierīgā kodolenerģijas izmantošanā ar grozījumiem Līgumslēdzēja valsts, pirms piegādāšanas saņēmējai Līgumslēdzējai Pusei, nosūta uz trešo valsti pārstrādei, tostarp pārveidošanai, bagātināšanai un ražošanai. Šādu pārstrādātu materiālu saņēmēja Līgumslēdzēja Puse ir ieguvusi saskaņā ar 1959. gada Nolīgumu, un tāpēc uz to attiecas noteikumi minētājā nolīgumā ar grozījumiem.

Ir atzīts, ka ir pamats bažām par drošības pasākumu noteikumu uzkrāšanos attiecībā uz kodolmateriālu un no tā izrietošajām administratīvām problēmām. Šīs grūtības tiek izskatītas starptautiskos forumos, un piegādātājiem un saņēmējiem jāturpina meklēt savstarpēji apmierinošus divpusējus un daudzpusējus risinājumus.









III PIELIKUMS

PIEZĪME PAR FIZISKO AIZSARDZĪBU

Kanādas vēstniekiem no EAEK dalībvalstu ārlietu ministra.

Jūsu ekselence!

Man ir gods atsaukties uz Kanādas valdības un Eiropas Atomenerģijas kopienas (EAEK) 1959. gada 6. oktobra Nolīgumu par sadarbību mierīgā kodolenerģijas izmantošanā ar grozījumiem (turpmāk tekstā – “nolīgums”).

Papildus saistībām pret Kanādu, ko esam uzņēmušies saskaņā ar nolīgumu, man ir gods Jūs informēt, ka manas valsts valdība apliecina to, ka nolīgumā minētajiem elementiem, kas ir manas valsts teritorijā, jurisdikcijā vai kontrolē, tiks piemēroti nolīgumā aprakstītie fiziskās aizsardzības līmeņi.

Ekselence, lūdzu, pieņemiet manus visdziļākās cieņas apliecinājumus.

EIROPAS KOPIENU KOMISIJA

Briselē, 1978. gada 16. janvārī

Pagaidu lietveža kungs!

Atsaucoties uz mūsu 1978. gada 16. janvāra Nolīgumu, man ir gods paziņot, ka Padome izskatīja minēto nolīgumu un par tā ietekmi attiecībā uz laiku pēc pārejas posma Padome sniedza šādu interpretāciju.

“Apstiprinot vēstuļu apmaiņu starp Kanādu un EAEK, Padome atzīst, ka uz nosacījumiem, kurus ievēro:

— bagātinot vairāk par 20 % vai pārstrādājot materiālu, uz ko attiecas Kanādas un EAEK nolīgums,

— un uz nosacījumiem, kurus ievēro, glabājot urānu, kas bagātināts vairāk par 20 %, un plutoniju,

pārejas posmā attiecas nolīgums.

Attiecībā uz materiāliem, kas piegādāti pēc pārejas posma beigām, vēl jānoslēdz nolīgums par režīmu, kas attieksies uz šīm paaugstināta riska darbībām. Tāpēc Padome atzīst, ka attiecībā uz šiem materiāliem Puses nav uzņēmušās nekādas saistības ne par materiālu piegādi, ne par to, ka režīms, par ko notiks sarunas un kas attieksies uz paaugstināta riska darbībām, ietvers kādus nosacījumu, ne arī jo vairāk par šādu nosacījumu būtību.”

Būšu pateicīgs, ja Jūs apliecināsit, ka Kanādas iestādes šādai interpretācijai piekrīt.

Pagaidu lietveža kungs, lūdzu, pieņemiet manus visdziļākās cieņas apliecinājumus.

Mr P. D. Lee

Chargé d'Affaires a.i.

Mission of Canada

to the European Communities

Rue de Loxum, 6 (fifth floor)

1000 Brussels

KANĀDAS MISIJA EIROPAS KOPIENĀS

Briselē, 1978. gada 16. janvārī

Komisāra kungs!

Man ir gods apliecināt, ka ir saņemta Jūsu 1978. gada 16. janvāra vēstule, kuras teksts ir šāds:

“Pagaidu lietveža kungs!

Atsaucoties uz mūsu 1978. gada 16. janvāra Nolīgumu, man ir gods paziņot, ka Padome izskatīja minēto nolīgumu un par tā ietekmi attiecībā uz laiku pēc pārejas posma Padome sniedza šādu interpretāciju:

“Apstiprinot vēstuļu apmaiņu starp Kanādu un EAEK, Padome atzīst, ka uz nosacījumiem, kurus ievēro:

— bagātinot vairāk par 20 % vai pārstrādājot materiālu, uz ko attiecas Kanādas un EAEK nolīgums,

— un uz nosacījumiem, kurus ievēro, glabājot urānu, kas bagātināts vairāk par 20 %, un plutoniju, pārejas posmā attiecas nolīgums.

Attiecībā uz materiāliem, kas piegādāti pēc pārejas posma beigām, vēl jānoslēdz nolīgums par režīmu, kas attieksies uz šīm paaugstināta riska darbībām. Tāpēc Padome atzīst, ka attiecībā uz šiem materiāliem Puses nav uzņēmušās nekādas saistības ne par materiālu piegādi, ne par to, ka režīms, par ko notiks sarunas un kas attieksies uz paaugstināta riska darbībām, ietvers kādus nosacījumu, ne arī jo vairāk par šādu nosacījumu būtību.”

Būšu pateicīgs, ja Jūs apliecināsit, ka Kanādas iestādes šādai interpretācijai piekrīt.

Pagaidu lietveža kungs, lūdzu, pieņemiet manus visdziļākās cieņas apliecinājumus.”

Man ir gods apliecināt, ka Kanādas iestādes piekrīt šādai interpretācijai.

Komisāra kungs, lūdzu, pieņemiet manus visdziļākās cieņas apliecinājumus.

P.D. LEE

pagaidu lietvedis

Mr Guido Brunner

Commissioner

Commission of the European Communities

Rue de la Loi, 200

1049 Brussels